Diari Oficial de la Generalitat Valenciana


Sumari del DOGV 2655, del 29-12-1995 (1995/837044)

ORDRE de 21 de desembre de 1995, de la Conselleria d'Agricultura i Medi Ambient, per la qual se suspén temporalment, per a l'exercici 1996, el termini de presentació de sol·licituds d'ajudes per a la millora de l'eficàcia de les estructures agràries.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/21/(2)/dof/vci/html**

### Dades del document

Número de DOGV
:   2655

Data del DOGV
:   29-12-1995

Secció del DOGV
:   DISPOSICIONS GENERALS

Número del document
:   1995/837044


Data del document
:   21-12-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 21 de desembre de 1995, de la Conselleria d'Agricultura i Medi Ambient, per la qual se suspén temporalment, per a l'exercici 1996, el termini de presentació de sol·licituds d'ajudes per a la millora de l'eficàcia de les estructures agràries.
  
L'Ordre de 26 de juliol de 1994, de la Conselleria d'Agricultura, Pesca i Alimentació, per la qual s'estableixen determinats aspectes sobre les ajudes per a la millora de l'eficàcia de les estructures agràries, en aplicació en la Comunitat Valenciana del Reial Decret 1.887/1991, de 30 de desembre, determina en l'article 63 el termini de presentació de sol·licituds de les dites ajudes i en fixa l'inici el dia 1 de gener de cada any.
  
Amb motiu de l'entrada en vigor de la Llei 19/1995, de 4 de juliol, de Modernització de les Explotacions Agràries, es derogarà en dates pròximes el Reial Decret 1.887/1991 i entrarà en vigor un nou reial decret que, tot i mantenir essencialment el contingut d'aquell, n'amplia la regulació a l'aplicació, amb caràcter nacional, de determinades ajudes derivades de la Llei de Modernització de les Explotacions Agràries, com també la consideració de les característiques dels beneficiaris.
  
A fi de donar cabuda a les possibilitats del nou reial decret en totes les sol·licituds que pogueren realitzar-se en l'any 1996, homogeneïtzar la tramitació d'aquestes i evitar, així, processos d'adaptació, no sempre simples i immediats, pareix convenient ajornar l'inici de la presentació de sol·licituds corresponents a l'any 1996 fins que la normativa reguladora d'aquestes ajudes s'haja actualitzat.
  
Com a conseqüència de tot això,
  
  
ORDENE
  
  
Article únic
  
El termini de presentació de sol·licituds d'ajudes per a la millora de l'eficàcia de les estructures agràries que s'estableix en l'article 63, punt 1, de l'Ordre de 26 de juliol de 1994, de la Conselleria d'Agricultura, Pesca i Alimentació, per la qual s'estableixen determinats aspectes sobre les ajudes mencionades, queda suspés per a l'exercici de 1996 fins que es determine de manera expressa.
  
  
  
DISPOSICIó FINAL
  
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
  
València, 21 de desembre de 1995
  
  
La consellera d'Agricultura i Medi Ambient
  
MARIA àNGELS RAMóN-LLIN I MARTíNEZ


Còpia Permalink ELI